Datum: 22. 2. 2022

Spoštovani!

V **ponedeljek, 28. februarja 2022,** bo **ob 10. uri** potekala 17. seja Nacionalnega sveta za kulturo, posvečena temi **Nazaj h kulturi**.

Kulturni sektor je v izrednih razmerah deloval od marca 2020, pred kratkim pa so se sprostili skorajda vsi protikovidni ukrepi razen mask, prezračevanja in razkuževanja rok. Kakšno bo okrevanje kulture in kateri ukrepi bi ga lahko pospešili.

Poleg svetnikov in svetnic Nacionalnega sveta za kulturo bodo o omenjeni problematiki razpravljali tudi gosti te seje: Marko Hribernik, docent na Akademiji za glasbo in umetniški vodja ljubljanske Opere; Metka Dariš, direktorica Kinodvora, Vesna Jurca Tadel, v. d. ravnateljice SNG Drama Ljubljana, Alma Čaušević Klemenčič, izvršna direktorica Beletrine, Blaž Peršin, direktor Muzeja in galerij mesta Ljubljane, ter Alma R. Selimović, direktorica Bunkerja.

Na seji bosta kot gostji sodelovali tudi dr. Ignacija Fridl Jarc, državna sekretarka na Ministrstvu za kulturo, in Barbara Koželj Podlogar, vršilka dolžnosti generalne direktorice Direktorata za ustvarjalnost na Ministrstvu za kulturo RS.

Nacionalni svet za kulturo vse zainteresirane medije vabi, da sejo, ki bo potekala po Zoomu, spremljajo prek spletne povezave. Mediji so vabljeni k 1. točki dnevnega reda seje (Nazaj h kulturi) in jo lahko spremljajo prek aplikacije Zoom, vendar se morajo predhodno akreditirati po elektronski pošti pri gospe Hani Radovan na naslovu hana.radovan@cd-cc.si do vključno 25. februarja do 12. ure.

Povezavo bodo akreditirani novinarji prejeli eno uro pred začetkom seje.

S spoštovanjem in lepimi pozdravi,

Uršula Cetinski,

predsednica NSK